《大涤洞天留题》
宋代·袁君儒

断鳌立极天不崩，谁着天柱东南方。
浑沌无窍不斧凿，谁开九锁如回肠。
栖真其人今在吾，天坛千载空苍茫。
我来泉上一抚掌，龙洞激烈而腾骧。
翠蛟亭前无六月，天为洗涤心清涼。
雅欲削去仙隐迹，驱此山过云水乡。

作者简介：袁君儒，理宗绍定间知建平县（明嘉靖《建平县志》卷五）。